ΑΠΟΦΑΣΕΙΣ
Αριθμ. οικ. 55677
Έγκριση της υπ’ αρ. 118/2021 απόφασης του
Περιφερειακού Συμβουλίου της Περιφέρειας Δυτικής Μακεδονίας (14η/13-04-2021 συνε-
δρίαση, 4ο θέμα) για την λήψη προσωρινών μέτρων ρύθμισης οδικής κυκλοφορίας οχημάτων
στο Επαρχιακό Οδικό Δίκτυο της ΠΕ Φλώρινας
κατά τη διάρκεια εκτέλεσης εργασιών του έργου
«Ασφαλτόστρωση Οδικού Δικτύου Π.Ε. Φλώρινας περιοχής Αμυνταίου 2020» σύμφωνα με την
παρ. 1 του άρθρου 52 του ΚΟΚ.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον ν. 2696/1999 «Κύρωση του Κώδικα Οδικής Κυκλοφορίας» (Α΄ 57) και ειδικότερα την παρ. 2 του άρθρου
10 και το άρθρο 52 αυτού, όπως αντικαταστάθηκε με την
παρ. 9 του άρθρου 48 του ν. 4313/2014 (Α΄ 261).
2. Την παρ. 6 του άρθρου 6 του ν. 2503/1997 «Διοίκηση,
οργάνωση στελέχωση της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις»
(Α΄ 107).
3. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α΄ 237).
4. Τον ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87) και ειδικότερα τα άρθρα 6 και 280
αυτού.
5. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση» (Α΄ 47) και ιδίως το άρθρο 28.
6. Τον ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις» (Α΄ 21), άρθρο 24.
7. Το π.δ. 141/2010 «Οργανισμός της Αποκεντρωμένης
Διοίκησης Ηπείρου και Δυτικής Μακεδονίας» (Α΄ 234).
8. Την υπό στοιχεία ΔΙΠΑΔ/οικ./502/2003 υπουργική
απόφαση «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β΄ 946).
9. Την υπό στοιχεία ΔΜΕΟ/Ο/613/2011 υπουργική
απόφαση «Έγκριση Προδιαγραφών και οδηγιών σήμανσης εκτελούμενων έργων (ΟΜΟΕ - ΣΕΕΟ)» (Β΄ 905).
10. Την υπ’αρ. 13912/15-5-2017 απόφαση του Υπουργού Εσωτερικών (ΥΟΔΔ 250) με την οποία διορίστηκε
Συντονιστής της Αποκεντρωμένης Διοίκησης Ηπείρου Δυτικής Μακεδονίας ο Βασίλειος Μιχελάκης του Πολυ-
κάρπου.
11. Την υπό στοιχεία ΔΟΥ/οικ/220/15-01-2015 εγκύκλιο του ΥΠΟΜΕΔΙ «Μέτρα ρύθμισης κυκλοφορίας
για την εκτέλεση έργων στο οδικό δίκτυο της χώρας - Εφαρμογή των διατάξεων του άρθρου 52 του
ν. 2696/1999 (ΚΟΚ), όπως τροποποιήθηκε και ισχύει με
το άρθρο 48 του ν. 4313/2014».
12. Το υπό στοιχεία ΔΟΥ/1626/Φ-922/02-04-2015 έγγραφο της Διεύθυνσης Νομοθετικού Συντονισμού και
Καλής Νομοθέτησης του ΥΠΟΜΕΔΙ «Διευκρινίσεις για τη
λήψη των μέτρων ρύθμισης της κυκλοφορίας».
13. Το υπ’ αρ. 15109/13-05-2013 έγγραφο της Διεύθυνσης Οργάνωσης και λειτουργίας ΟΤΑ του ΥΠ.ΕΣ.
14. Την υπ’ αρ. οικ. 35082/1652/5-06-2014 απόφαση
της Γενικής Γραμματέως Αποκεντρωμένης Διοίκησης
Ηπείρου - Δυτ. Μακεδονίας «Άσκησης αρμοδιότητας
έγκρισης αποφάσεων των ΟΤΑ που αφορούν μέτρα
ρύθμισης οδικής κυκλοφορίας σύμφωνα με τα άρθρα
52 και 52Α του ν. 2696/1999, όπως τροποποιήθηκε και
ισχύει».
15. Την υπ’ αρ. οικ. 19783/269/14-04-2015 απόφαση
του Γενικού Γραμματέα Αποκεντρωμένης Διοίκησης
Ηπείρου - Δυτ. Μακεδονίας «Τροποποίηση - Συμπλήρωση της υπ’ αρ. 35082/1652/05-06-2014 απόφασης
Γενικής Γραμματέως περί άσκησης αρμοδιότητας έγκρισης αποφάσεων των ΟΤΑ που αφορούν μέτρα ρύθμισης
οδικής κυκλοφορίας σύμφωνα με τα άρθρα 52 και 52Α
του ν. 2696/1999, όπως τροποποιήθηκε και ισχύει».
16. Το υπ’ αρ. οικ. 33278/394/08-06-2015 έγγραφο του
Προϊσταμένου της Γενικής Διεύθυνσης Χωροταξικής και
Περιβαλλοντικής Πολιτικής της Α.Δ.Η. - Δ.Μ. «Οδηγίες
για τα απαιτούμενα δικαιολογητικά στοιχεία πληρότητας φακέλου της διαδικασίας έγκρισης κυκλοφοριακών
ρυθμίσεων σύμφωνα με την παρ. 1 του άρθρου 52 και 3
του ν. 2696/1999 ’’Κύρωση του Κώδικα Οδικής Κυκλοφορίας’’ (Α΄ 57), όπως αντικαταστάθηκε με την παρ. 9 του
άρθρου 48 του ν. 4313/2014 (Α΄ 261)».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Ιουνίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 2322
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2322/02.06.2021
17. Το υπό στοιχεία ΔΟΥ/277/Φ.252/26-03-2018 έγγραφο του Υπουργείου Υποδομών και Μεταφορών «Μέτρα
ρύθμισης κυκλοφορίας (Κώδικας Οδικής Κυκλοφορίας
ν. 2629/1999, όπως έχει τροποποιηθεί και ισχύει)».
18. Την υπ’ αρ. 121885/06-08-2018 απόφαση του Συντονιστή Αποκεντρωμένης Διοίκησης Ηπείρου - Δυτικής
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων ’’με εντολή Συντονιστή Αποκεντρωμένης
Διοίκησης Ηπείρου - Δυτικής Μακεδονίας’’ στον Προϊστάμενο Γενικής Διεύθυνσης Χωροταξικής και Περι-
βαλλοντικής Πολιτικής και στους Προϊσταμένους των
Υπηρεσιών της Γενικής Διεύθυνσης Χωροταξικής και
Περιβαλλοντικής Πολιτικής της Αποκεντρωμένης Διοίκησης Ηπείρου - Δυτικής Μακεδονίας» (Β΄ 4107), (ΑΔΑ:
ΨΩ0ΓΟΡ1Γ-ΟΩ2).
19. Το υπ’ αρ. 57256/22-04-2021 (αρ. πρωτ. ΠΕΧΩΣ Δυτ.
Μακεδονίας 48217/06-05-2021) έγγραφο της Διεύθυνσης Τεχνικών Έργων της Π.Ε. Φλώρινας με συνημμένο
φάκελο για την έγκριση μέτρων ρύθμισης οδικής κυκλοφορίας στα πλαίσια εκτέλεσης του έργου «Ασφαλ-
τόστρωση Οδικού Δικτύου Π.Ε. Φλώρινας περιοχής
Αμυνταίου 2020».
20. Την απόφαση του 4ου θέματος του πρακτικού
της 14ης συνεδρίασης/13-04-2021 του Περιφερειακού
Συμβουλίου Δυτ. Μακεδονίας αναφορικά με την έγκριση
προσωρινών κυκλοφοριακών ρυθμίσεων κατά την εκτέλεση του έργου «Ασφαλτόστρωση Οδικού Δικτύου Π.Ε.
Φλώρινας περιοχής Αμυνταίου 2020» σε τμήματα του
Οδικού Δικτύου αρμοδιότητας Π.Ε. Φλώρινας.
21. Το γεγονός ότι, δεν προκαλείται δαπάνη σε βάρος
του κρατικού προϋπολογισμού,
και επειδή από τη συνημμένη θεωρημένη μελέτη της
Διεύθυνσης Τεχνικών Έργων της Π.Ε. Φλώρινας Περιφέρειας Δυτ. Μακεδονίας προκύπτει ότι:
i) τα προτεινόμενα μέτρα ρύθμισης οδικής κυκλοφορίας:
- απαιτούνται προκειμένου να εκτελεστούν οι εργασίες
του έργου του θέματος σύμφωνα με την εγκεκριμένη
από τη Διεύθυνση Τ.Ε. της Π.Ε. Φλώρινας μελέτη.
- προτείνονται βάσει της υπό στοιχεία ΔΜΕΟ/Ο/613/
2011 υπουργικής απόφασης «Έγκριση Προδιαγραφών
και οδηγιών σήμανσης εκτελούμενων έργων (ΟΜΟΕΣΕΕΟ)» (Β΄ 905) αφού λήφθηκαν υπόψη τα χαρακτη-
ριστικά της οδού (πλάτος λωρίδας 3,40 μ. έως 4,50 μ.
με μία λωρίδα ανά κατεύθυνση), η φύση και η χρονική
διάρκεια των εργασιών που πρόκειται να εκτελεστούν
και γενικότερα οι αρχές και οι κανόνες που ισχύουν για
τη μελέτη και τη λειτουργία των οδών,
- επιβάλλονται σε όλη τη διάρκεια εκτέλεσης των εργασιών του έργου του θέματος για λόγους ασφαλείας και
λαμβάνοντας υπόψη τα γεωμετρικά χαρακτηριστικά των
οδών και την χρονική διάρκεια των εργασιών, είναι τα
περισσότερο ενδεδειγμένα προκειμένου να εκτελεστούν
τα έργα του θέματος διασφαλίζοντας ταυτόχρονα κατά
το δυνατό, σε συνδυασμό με την εργοταξιακή σήμανση
που θα εγκριθεί στη συνέχεια και θα εφαρμοστεί καθ’
όλη τη χρονική διάρκεια εκτέλεσης των έργων, την εξυπηρέτηση της κυκλοφορίας (κίνηση οχημάτων, πεζών,
δικυκλιστών, μέσων μαζικής μεταφοράς, προσπέλαση
ιδιοκτησιών, ΟΚΩ), την ασφάλεια των διερχομένων οδηγών - οχημάτων καθώς και την ασφάλεια των εργαζομέ-
νων στο εργοτάξιο,
- απαιτούνται προκειμένου να εγκριθεί σε επόμενο
στάδιο η μελέτη εφαρμογής της εργοταξιακής σήμανσης
από τη Διεύθυνση Τεχνικών Έργων της Π.Ε. Φλώρινας,
- επιτυγχάνουν την ισορροπία μεταξύ της αδιάλειπτης
κυκλοφοριακής ροής και του ανεμπόδιστου έργου τους
εργοταξίου,
- επιβάλλονται λόγω της φύσης των εργασιών να εκτελούνται σε οποιοδήποτε τμήμα της παρακάτω αναφε-
ρόμενης οδού στο οποίο προκύπτει ανάγκη,
ii) δεν επηρεάζονται οι υπηρεσίες οδικής μαζικής μεταφοράς, αποφασίζουμε:
Την έγκριση σύμφωνα με την παρ. 1 του άρθρου 52
του Κ.Ο.Κ. της υπ’ αρ. 37/2021 απόφασης του Περιφερειακού Συμβουλίου της Περιφέρειας Δυτικής Μακεδονίας
(4ο θέμα, 14η/13-04-2021 Συνεδρίαση) αναφορικά με τη
λήψη Προσωρινών Μέτρων Ρύθμισης Οδικής Κυκλοφορίας οχημάτων κατά την διάρκεια εκτέλεσης των εργα-
σιών του έργου «Ασφαλτόστρωση Οδικού Δικτύου Π.Ε.
Φλώρινας περιοχής Αμυνταίου 2020» στα τμήματα του
επαρχιακού οδικού δικτύου που παρουσιάζονται στον
πίνακα 1 και σύμφωνα με τους συνημμένους χάρτες, για
τα οποία έχει αρμοδιότητα συντήρησης η Διεύθυνση Τεχνικών Έργων της Π.Ε. Φλώρινας Δυτ. Μακεδονίας, κατά
τη διάρκεια εκτέλεσης εργασιών του έργου του θέματος
τα οποία περιγράφονται στον πίνακα 2 σε αντιστοίχιση
με το είδος της εργασίας που πρόκειται να εκτελεστεί:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2322/02.06.2021
Πίνακας 1
α/α
Τμήματα Επαρχιακού Οδικού Δικτύου αρμοδιότητας Π.Ε. Φλώρινας Περιφέρειας
Δυτ. Μακεδονίας προς Συντήρηση [αριθμ. πρωτ. 104320/4397/28-11-2012
(Β΄ 3307) απόφαση του Περιφερειάρχη Δυτ. Μακεδονίας]
Μήκος (km)
Α. ΠΡΩΤΕΥΩΝ ΕΠΑΡΧΙΑΚΟ ΟΔΙΚΟ ΔΙΚΤΥΟ
1.
Επ.Ο.20 Αμύνταιο - Σωτήρα - Πεδινό - Φανός - Αετός - Αγραπιδιά - Σκλήθρο Ασπρόγεια - Λέχοβο προς Βέρνα (Όρια Π.Ε. Καστοριάς)
28,00
Β. ΔΕΥΤΕΡΕΥΩΝ ΕΠΑΡΧΙΑΚΟ ΟΔΙΚΟ ΔΙΚΤΥΟ
2.
Επ.Ο.21 Αετός - Νυμφαίο
9,70
3.
Επ.Ο.42 Ε.Ο. Φλώρινας - Κοζάνης - Φιλώτας - Αντίγονο - Μανιάκι - Φαράγγι - Ορια
Π.Ε. Πέλλας
20,30
4.
Επ.Ο.43 Όρια Π.Ε. Κοζάνης - Φιλώτας - Λεβαία (Λακκιά) - Αμύνταιο
7,10
Πίνακας 2
α/α
Είδος Εργασίας
Προτεινόμενο μέτρο
1.
Απόξεση ασφαλτικού οδοστρώματος
(φρεζάρισμα)
Εναλλάξ κυκλοφορία των δύο κατευθύνσεων
2.
Εφαρμογή ασφαλτικής συγκολλητικής
επάλειψης
3.
Εφαρμογή πλεγμάτων ενίσχυσης
οδοστρωμάτων
4.
Ασφαλτική στρώση κυκλοφορίας
5.
Επισκευή φθορών ασφαλτικού
οδοστρώματος με ασφαλτόμιγμα
- Στένωση λωρίδας ή
- Εναλλάξ κυκλοφορία των δύο κατευθύνσεων
στην περίπτωση που λόγω της θέσης εργασίας
και της φύσης των εργασιών δεν εξασφαλίζεται
ελάχιστο ελεύθερο πλάτος διέλευσης οχημάτων 2,75 μ.
ανά κατεύθυνση
6.
Καθαρισμός και μόρφωση τάφρου
τριγωνικής διατομής ή τάφρου ερείσματος
7.
Διαγράμμιση οδοστρώματος
Η εν λόγω έγκριση χορηγείται με τις παρακάτω προϋποθέσεις:
1) Η αρμόδια για την συντήρηση των παραπάνω αναφερόμενων τμημάτων Υπηρεσία της Περιφέρειας Δυτ.
Μακεδονίας θα προβεί στη έγκριση της μελέτης εφαρμογής εργοταξιακής σήμανσης για την εκτέλεση του έργου
του θέματος, στην οποία θα λαμβάνονται ιδιαίτερα υπόψη μεταξύ άλλων οι δεσμεύσεις που αφορούν στο μέγιστο
μήκος της εργοταξιακής ζώνης για τις περιπτώσεις όπου αυτό επιβάλλεται, τα ελάχιστα πλάτη των λωρίδων κίνησης
οχημάτων, τα μέγιστα όρια ταχύτητας καθώς και το απαραίτητο πλάτος μεταξύ του χώρου των εκτελούμενων έργων
και του οδοστρώματος κυκλοφορίας για την ασφαλή διέλευση των εργαζομένων, όπως αυτά προβλέπονται στην
υπό στοιχεία ΔΜΕΟ/Ο/613/2011 (Β΄ 905) υπουργική απόφαση «Έγκριση Προδιαγραφών και οδηγιών σήμανσης
εκτελούμενων έργων (ΟΜΟΕ-ΣΕΕΟ)»(Τεύχος 7, Παράρτημα Γ).
2) Η επιβλέπουσα το έργο Υπηρεσία της Περιφέρειας Δυτικής Μακεδονίας καθώς και ο ανάδοχος του έργου
οφείλουν κατά την διάρκεια εκτέλεσης των εργασιών σε κάθε οδικό τμήμα:
α) να τηρούν πλήρως τα μέτρα ρύθμισης της οδικής κυκλοφορίας που εγκρίνονται με την παρούσα απόφαση σε
συνδυασμό πάντα με τη εγκεκριμένη μελέτη εφαρμογής της εργοταξιακής σήμανσης του έργου,
β) σε περίπτωση που προκύψει λόγω ιδιαίτερων συνθηκών ή λόγω αδυναμίας τήρησης των ρυθμίσεων ανάγκη
τροποποίησης των παρόντων εγκεκριμένων μέτρων ρύθμισης της οδικής κυκλοφορίας, να προβούν άμεσα στο
αίτημα τροποποίησής της,
γ) να αποκαταστήσουν άμεσα τυχόν φθορές στην υπάρχουσα, οριζόντια και κατακόρυφη σήμανση ή οπουδήποτε
αλλού,
δ) να ενημερώσουν έγκαιρα το οικείο Τμήμα Τροχαίας και τον οικείο Δήμο για τον χρόνο έναρξης και λήξης των
εργασιών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2322/02.06.2021
3) Σε περιπτώσεις ζώνης έργων όπου τουλάχιστον σε
μια από τις κατευθύνσεις κυκλοφορίας δεν είναι δυνατή
η λειτουργία περισσοτέρων της μιας λωρίδων κυκλοφορίας, τότε το μήκος αυτής της ζώνης δεν πρέπει να
υπερβαίνει τα 2.000 m.
4) Να ληφθεί ειδική μέριμνα κατά τον προγραμματισμό του έργου στο εν λόγω οδικό δίκτυο ώστε στην
περίπτωση ανάπτυξης περισσότερων της μίας εργοταξιακών ζωνών επί του ίδιου οδικού άξονα, να υπάρχει
ικανοποιητική απόσταση μεταξύ τους ώστε να εξασφαλίζεται η απαιτούμενη κάθε φορά ζώνη προειδοποίησης
εντός της οποίας οι διερχόμενοι οδηγοί θα λαμβάνουν
εγκαίρως την απαραίτητη ενημέρωση και προειδοποίηση για τις αλλαγές στις συνθήκες κυκλοφορίας που θα
συναντήσουν, θα προσαρμόζουν κατάλληλα της ταχύτητά τους και θα γίνεται ομαλά η μετάβαση από το ένα
εργοτάξιο στο άλλο χωρίς την πρόκληση οποιασδήποτε
σύγχυσης.
5) Στα σημεία που τα τμήματα των οδών στις οποίες
εκτελούνται εργασίες διασταυρώνονται με παρακείμενες οδούς, να ληφθεί μέριμνα με την προβλεπόμενη
σήμανση και την επιτόπου ρύθμιση της κυκλοφορίας
με σηματωρό.
6) Στις περιπτώσεις που το προτεινόμενο μέτρο ρύθμισης οδικής κυκλοφορίας είναι η «Εναλλάξ κυκλοφορία
των δύο κατευθύνσεων» η κυκλοφορία των οχημάτων
δεν θα διακόπτεται αλλά θα διεξάγεται εναλλάξ ανά κατεύθυνσηκαι θα ρυθμίζεται με φωτεινούς σηματοδότες
στην περίπτωση παραμονής του μέτρου κατά τη διάρκεια της νύχτας.
7) Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικήςμαζικής
μεταφοράς.
8) Τα μέτρα που λαμβάνονται με την παρούσα απόφαση να ισχύουν από την τοποθέτηση τωνοικείων πινακί-
δων σήμανσης, των σηματοδοτών ή των διαγραμμίσεων
στο οδόστρωμα, εκτόςαν κατά το χρόνο ισχύος των μέτρων αυτών η κυκλοφορία ρυθμίζεται από στελέχη της
αρμόδιας Αστυνομικής Αρχής.
9) Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες (ημέρα - νύχτα).
10) Στο τέλος της ημέρας και αφού έχουν ολοκληρωθεί οι εργασίες σε όλο το πλάτος της οδού (τόσο στο
δεξί όσο και στον αριστερό κλάδο) ο πάσης φύσεως
εξοπλισμός θα απομακρύνεται από την οδό ώστε αυτή
να λειτουργήσει απρόσκοπτα τη νύχτα. Σε περίπτωση
που λόγω ειδικών συνθηκών στο πέρας της ημέρας οι
εργασίες ολοκληρωθούν μόνο στον ένα από τους δύο
κλάδους, θα πρέπει να παραμείνει στο οδόστρωμα κατά
τη διάρκεια της νύχτας μόνο η κατάλληλα εγκεκριμένη
για την περίπτωση αυτή σήμανση.
11) Μετά το πέρας των εργασιών (ολοκλήρωση του
έργου) οι εργοταξιακές πινακίδες και άλλα μέσα εργοταξιακής σήμανσης δεν επιτρέπεται να παραμένουν στην
περιοχή. Η αφαίρεση της εργοταξιακής σήμανσης και
ασφάλισης θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερα
σήμανση του οδικού δικτύου της περιοχής.
Η Διεύθυνση Αστυνομίας Φλώρινας καθώς και η Τροχαία Φλώρινας προς τις οποίες αποστέλλεται η παρούσα
Απόφαση, παρακαλούνται για τις δικές τους ενέργειες
σε θέματα αρμοδιότητας τους ώστε να εξασφαλίζεται η
ασφαλής και ομαλή διεξαγωγή της κυκλοφορίας με την
συνεχή παρακολούθηση των εργασιών και παρουσία
τροχονόμων στην περιοχή των έργων.
Η απόφαση αυτή έχει εφαρμογή μετά την δημοσίευσή
της στην Εφημερίδα της Κυβερνήσεως καθώς και μετά
την έγκριση της μελέτης εφαρμογής σήμανσης από την
επιβλέπουσα το έργο υπηρεσία της ΠΔΜ, για χρονικό
διάστημα οκτώ μηνών.
Για τυχόν μικρές μεταβολές στο χρονικό διάστημα
εκτέλεσης των προαναφερόμενων εργασιών δεν απαιτείται τροποποίηση της παρούσας Απόφασης.
Ο Δήμος Αμυνταίου στον οποίο κοινοποιείται η παρούσα απόφαση, παρακαλείται για τις δικές του ενέργειες.
Το ΚΤΕΛ Φλώρινας στο οποίο κοινοποιείται η παρούσα
απόφαση παρακαλείται για τις δικές του ενέργειες.
Η απόφαση αυτή δεν αποτελεί άδεια τομής ή εκσκαφής οδοστρώματος, η οποία χορηγείται από την αρμόδια
για την συντήρηση της οδού Υπηρεσία και θεωρείται
πριν από την έναρξη των εργασιών από την Αστυνομική
Αρχή, σύμφωνα με την παρ. 3 του άρθρου 47 του Κ.Ο.Κ.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2322/02.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2322/02.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2322/02.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2322/02.06.2021
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 24 Μαΐου 2021
Με εντολή Συντονιστή Αποκεντρωμένης Διοίκησης
O Αναπληρωτής Προϊστάμενος Διεύθυνσης
Περιβάλλοντος και Χωρικού Σχεδιασμού Δυτικής Μακεδονίας
ΣΤΕΦΑΝΟΣ ΔΟΝΤΣΙΟΣ

[Source: 20210202322.pdf | Tokens: 14742]